സ്റ്റുവര്ട്ട് ബിന്നി അന്താരാഷ്ട്ര മത്സരങ്ങളില് നിന്ന് വിരമിച്ചു ഇന്ത്യന്താരം സ്റ്റുവര്ട്ട് ബിന്നി അന്താരാഷ്ട്ര, ഫസ്റ്റ് ക്ലാസ് ക്രിക്കറ്റില് നിന്ന് വിരമിച്ചു. ഏക ദിനത്തില് ഒരു ഇന്ത്യന് താരത്തിന്റെ ഏറ്റവും മികച്ച ബൗളിംഗ് പ്രകടനത്തിന്റെ റെക്കാഡിനുടമയാണ് മുപ്പത്തേഴുകാരനായ ബിന്നി. കര്ണാടകയില്നിന്നുള്ള പേസ് ബൗളിംഗ് ആള്റൗണ്ടറായ സ്റ്റുവര്ട്ട് ബിന്നി ആറു ടെസ്റ്റുകളിലും 14 ഏകദിനങ്ങളിലും രണ്ട് ട്വന്റി20കളിലുമാണ് ഇന്ത്യന് കുപ്പായമണിഞ്ഞത്. 2014ലായിരുന്നു ദേശീയ ടീമിലെ അരങ്ങേറ്റം. 2016ല് വെസ്റ്റിന്ഡിസിനെതിരെയാണ് ഏറ്റവും ഒടുവില് ഇന്ത്യന് ജഴ്സിയില് കളിച്ചത്. 2014 ജൂണ് 17ന് ധാക്കയില് ബംഗ്ലദേശിനെതിരെ 4.4 ഓവറില് നാലു റണ്സ് മാത്രം വിട്ടുകൊടുത്ത് ആറു വിക്കറ്റ് നേടിയതാണ് ബിന്നിക്ക് മികച്ച ബൗളിംഗ് പ്രകടനത്തിനുള്ള റെക്കാഡ് സമ്മാനിച്ചത്. ഇന്ത്യന് ക്രിക്കറ്റ് താരവും 1983ല് ഏകദിന ലോകകപ്പ് നേടിയ ഇന്ത്യന് ടീമില് അംഗമായിരുന്ന ആള്റൗണ്ടര് റോജര് ബിന്നിയുടെ മകനാണ് സ്റ്റുവര്ട്ട് ബിന്നി.The post സ്റ്റുവര്ട്ട് ബിന്നി അന്താരാഷ്ട്ര മത്സരങ്ങളില് നിന്ന് വിരമിച്ചു first appeared on MalayalamExpressOnline.